9. การจัดการ

1.  คณะกรรมการ

ก่อนที่บริษัทฯ เข้าสู่กระบวนการฟื้นฟูกิจการ โครงสร้างการบริหารจัดการบริษัทฯ
ดำเนินการโดยคณะกรรมการ ซึ่งประกอบด้วย

ชื่อ ตำแหน่ง

1. นายสุนทร หงส์ลดารมภ์ ประธานกรรมการ

2. นายสรร อักษรานุเคราะห์ รองประธานกรรมการ

3. นายประชัย เลี่ยวไพรัตน์ กรรมการ

4. นายประทีป เลี่ยวไพรัตน์ กรรมการ

5. ดร.ประมวล เลี่ยวไพรัตน์ กรรมการ

6. นางสาวมาลินี เลี่ยวไพรัตน์ กรรมการ

7. นายวชิรพันธุ์ พรหมประเสริฐ กรรมการ

8. นายกมล เอี่ยมสกุลรัตน์ กรรมการ

9. นายชัยณรงค์ แต้ไพสิฐพงษ์ กรรมการ

10. นายชัยวัฒน์ แต้ไพสิฐพงษ์ กรรมการ

11. นายทยุติ ศรียุกต์สิริ กรรมการ

12. นายริชาร์ด ลี กรรมการ

13. นายวีเฮง แซ่แต้ กรรมการ

14. นายโดนัลด์ ที ลิว กรรมการ

15. นายแต้ เลี่ยง เต็ก กรรมการ

16. พลเอกสืบ อักษรานุเคราะห์ กรรมการ

17. นายอารีย์ วงศ์อารยะ กรรมการ

18. นายทวิช เตชะนาวากุล กรรมการ

19. ดร.วีระ ปิตรชาติ กรรมการ

  หมายเหตุ - ดร.วีระ ปิตรชาติ ได้ถึงแก่กรรมเมื่อวันที่ 7 สิงหาคม 2544

  - นายโดนัลด์ ที ลิว ได้ลาออกจากตำแหน่งกรรมการ เมื่อวันที่ 5 มีนาคม 2546

  - ไม่ได้เปิดเผยประวัติของคณะกรรมการ ระหว่างบริษัทฯ ดำเนินการตามแผน ฟื้นฟู

หลังจากศาลล้มละลายกลางมีคำสั่งเมื่อวันที่ 15 มีนาคม 2543
ให้บริษัทเข้าสู่กระบวนการฟื้นฟูกิจการ และแต่งตั้งให้บริษัท เอ็ฟเฟ็คทีฟ แพลนเนอร์ส จำกัด
เป็นผู้บริหารแผนเมื่อวันที่ 15 ธันวาคม 2543
อำนาจหน้าที่ในการจัดการกิจการและทรัพย์สินและสิทธิตามกฎหมาย ยกเว้นสิทธิที่จะได้รับเงินปันผล
ตกแก่ผู้บริหารแผนตามพระราชบัญญัติล้มละลาย

  9.2 โครงสร้างการจัดการ ณ วันที่ 31 ธันวาคม 2545

แผนผังองค์กร

บริษัท อุตสาหกรรมปิโตรเคมีกัลไทย จำกัด (มหาชน)

[]

ผู้บริหารระดับสูงของบริษัทฯ ประกอบด้วย

1. ดร.ทองฉัตร หงศ์ลดารมภ์ ผู้จัดการใหญ่

รักษาการรองผู้จัดการใหญ่บริหาร สายงานบริหารทั่วไป

รักษาการรองผู้จัดการใหญ่อาวุโส ด้านทรัพยากรบุคคล

2. นายสมิทธิ์ เทียมประเสริฐ รองผู้จัดการใหญ่บริหาร สายงานปฏิบัติการ

รักษาการรองผู้จัดใหญ่อาวุโส ด้านการตลาดและขายผลิตภัณฑ์น้ำมัน

3. นายพิชา ดำรงค์พิวัฒน์ รองผู้จัดการใหญ่บริหาร สายงานการเงิน

4. นายวชิรพันธุ์ พรหมประเสริฐ รองผู้จัดการใหญ่บริหาร สายงานวางแผน

รักษาการรองผู้จัดการใหญ่อาวุโส ด้านการตลาดและขายผลิตภัณฑ์โพลีเมอร์

หมายเหตุ : ดูรายละเอียดประวัติของผู้บริหาร ตามเอกสารแนบ 1

  9.3 ค่าตอบแทนผู้บริหาร

  9.3.1 ค่าตอบแทนผู้บริหาร

ในปี 2545 ผู้บริหารจำนวน 4 ท่าน ได้ค่าตอบแทน รายละเอียดดังนี้

(ล้านบาท)

เงินเดือน 43.25

โบนัส 0.80

เงินสบทบกองทุนสำรองเลี้ยงชีพ 0.75

รวม 44.80

  หมายเหตุ : ผู้บริหารท่านหนึ่งเริ่มงานเดือนกุมภาพันธ์ 2545

  9.3.2 ค่าตอบแทนผู้บริหารแผน

  ภายในปี 2545 อัตราค่าจ้างผู้บริหารแผนตามแผนฟื้นฟูกิจการที่ได้ระบุไว้ในภาคผนวก 7
  ของแผนฟื้นฟูกิจการ ซึ่งศาลล้มละลายกลางได้เห็นชอบด้วยแล้ว ได้ลดลงจากปี 2544
  โดยคิดในอัตราดังต่อไปนี้

-   ช่วงบริหารแผนและดำเนินการ

  มกราคม – มิถุนายน 2545 190,000 เหรียญสหรัฐอเมริกาต่อเดือน

  กรกฎาคม – ธันวาคม 2545 175,000 เหรียญสหรัฐอเมริกาต่อเดือน

-   ดูแลบริหารการจัดการ

  มกราคม – มิถุนายน 2545 160,000 เหรียญสหรัฐอเมริกาต่อเดือน

  กรกฎาคม – ธันวาคม 2545 140,000 เหรียญสหรัฐอเมริกาต่อเดือน

  อัตราค่าบริหารข้างต้น ไม่รวมค่าตอบแทนในการปฏิบัติงานที่มิใช่การดำเนินงานตามปกติของธุรกิจ
  เช่น การดำเนินการเกี่ยวกับคดีฟ้องร้อง การดำเนินการขายทรัพย์สินที่ไม่ใช่สินทรัพย์หลัก
  การแก้ไขแผนฟื้นฟูกิจการ เป็นต้น ซึ่งค่าตอบแทนจะคิดตามชั่วโมงการทำงานที่ใช้จริงของบุคลากร
  โดยมีอัตราตั้งแต่ชั่วโมงละ 50 เหรียญสหรัฐ ถึง 400 เหรียญสหรัฐ
  ขึ้นอยู่กับระดับของบุคลากรที่ปฏิบัติงาน

  9.4 การกำกับดูแลกิจการ

  เนื่องจากปัจจุบันทีพีไออยู่ระหว่างการฟื้นฟูกิจการ
  การบริหารองค์กรเป็นไปตามแผนฟื้นฟูกิจการที่ได้รับการอนุมัติจากศาลล้มละลายกลาง อย่างไรก็ดี
  บริษัทฯ ได้ตระหนักและคำนึงถึงความสำคัญของหลักการกำกับดูแลกิจการที่ดี
  เพื่อนำมาซึ่งการบริหารจัดการที่มีความโปร่งใส ยุติธรรม
  และเพิ่มความเชื่อมั่นต่อผู้ที่เกี่ยวข้องทุกฝ่าย อนึ่งตามโครงสร้างองค์กรในปัจจุบัน
  การปฏิบัติตามหลักการกำกับดูแลกิจการที่ดีตามแนวทางที่ตลาดหลักทรัพย์กำหนด
  ยังมีข้อจำกัดในการปฏิบัติสำหรับบางข้อ
  โดยรายละเอียดการปฏิบัติตามหลักการกำกับดูแลกิจการที่ดี 15 ข้อ ของบริษัทฯ มีดังนี้

  1. นโยบายเกี่ยวกับการกำกับดูแลกิจการ : เนื่องจากบริษัทฯ อยู่ระหว่างการฟื้นฟูกิจการ
  ทำให้การดำเนินงานนโยบายส่วนใหญ่ต้องปฏิบัติตามแผนฟื้นฟูกิจการเป็นหลัก อย่างไรก็ตาม
  ผู้บริหารแผนได้ส่งเสริมให้ทีพีไอมีบรรษัทภิบาลในการดำเนินกิจการ โดยดำเนินการปรับปรุงธุรกิจ
  ควบคุมและรับผิดชอบในการวางแนวทางการดำเนินงาน
  ตลอดจนวางแผนการจัดซื้อในรายการสำคัญต่างๆ
  โดยมีผู้บริหารระดับผู้จัดการของทีพีไอดูแลและรับผิดชอบในการบริหารงานประจำวัน
  ซึ่งผู้บริหารแผนได้ปรับบทบาทการทำงานจากการมีหน้าที่ในการบริหารจัดการ (Managing)
  มาเป็นการให้ความสำคัญกับการควบคุมดูแลการดำเนินงาน (Monitoring)มากขึ้น

  2. สิทธิของผู้ถือหุ้น : ระหว่างการฟื้นฟูกิจการผู้ถือหุ้นไม่มีสิทธิในการออกเสียง
  เนื่องจากไม่มีการประชุมผู้ถือหุ้น
  หากแต่สิทธิในการรับเงินปันผลยังคงเป็นผู้ถือหุ้นเดิมซึ่งจะเป็นไปตามนโยบายการจ่ายเงินปันผลของบริษัท
  อย่างไรก็ตามการออกเสียงเกี่ยวกับแผนฟื้นฟูกิจการจะเป็นสิทธิและหน้าที่ของเจ้าหนี้ตามแผน

  3. สิทธิของผู้มีส่วนได้เสีย : บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม
  โดยเฉพาะอย่างยิ่งชุมชนและสิ่งแวดล้อม เนื่องจากบริษัทฯ
  ดำเนินกิจการโดยมีโรงกลั่นน้ำมันขนาดใหญ่และโรงงานต่างๆ จำนวนมากที่จังหวัดระยอง
  โดยบริษัทฯ ได้จัดให้มีการตรวจวัดคุณภาพสิ่งแวดล้อมตามข้อกำหนดของหน่วยราชการ
  รวมทั้งสำรวจทัศนคติของประชาชนที่มีต่อการดำเนินของบริษัทฯ อย่างต่อเนื่อง

  4. การประชุมผู้ถือหุ้น : ไม่มี เนื่องจากอยู่ระหว่างการฟื้นฟูกิจการ

  5. ภาวะผู้นำและวิสัยทัศน์ : ภายใต้แผนฟื้นฟูกิจการ และมีการปรับปรุงโครงสร้างการจัดการ
  โดยมีดร.ทองฉัตร หงศ์ลดารมภ์ เป็นผู้จัดการใหญ่ และการจัดตั้งคณะบริหาร (Management
  Committee) ซึ่งประกอบด้วยผู้บริหารระดับสูงของบริษัทฯ เพื่อดูแล กำหนดนโยบาย เป้าหมาย
  และวิสัยทัศน์ขององค์กร รวมถึงมีการจัดตั้งสายงานวางแผนวิสาหกิจและธุรกิจ
  และฝ่ายงบประมาณ เพื่อสนับสนุนนโยบายของฝ่ายบริหารให้มีประสิทธิภาพ

  สำหรับอำนาจหน้าที่ในการอนุมัติทางการเงิน ซึ่งบริษัทฯ ให้ความสำคัญอย่างมาก
  โดยมีการกำหนดและควบคุมอำนาจการอนุมัติอย่างชัดเจนเป็นลายลักษณ์อักษร
  โดยการระบุถึงอำนาจการอนุมัติของผู้บริหารในแต่ละระดับ
  และวงเงินที่ผู้บริหารในแต่ละระดับสามารถลงนามอนุมัติได้
  ทั้งนี้เพื่อให้การบริหารจัดการทางการเงินของบริษัทฯ มีความชัดเจน มีประสิทธิภาพ โปร่งใส
  และสามารถตรวจสอบได้

  6. ความขัดแย้งทางผลประโยชน์ : ดูรายละเอียดในหัวข้อ 11 รายการระหว่างกัน หน้า 55

  7. จริยธรรมธุรกิจ : ผู้บริหารตระหนักถึงความสำคัญของจริยธรรมธุรกิจ ในปลายปี 2545
  บริษัทฯ ได้จัดประชุมเพื่อระดมความคิดเห็นกับตัวแทนพนักงาน
  ปัจจุบันการดำเนินงานอยู่ในขั้นตอนจัดตั้งคณะกรรมการ
  เพื่อศึกษาและวางแนวทางในการจัดทำจริยธรรมให้เป็นลายลักษณ์อักษรเพื่อให้ผู้ที่เกี่ยวข้องนำไปปฏิบัติต่อไป

  8. การถ่วงดุลของกรรมการที่ไม่เป็นผู้บริหาร : ไม่มี เนื่องจากอยู่ระหว่างการฟื้นฟูกิจการ

  9. การรวมหรือแยกตำแหน่ง (ของประธานกรรมการและผู้จัดการ) : ไม่มี
  เนื่องจากอยู่ระหว่างการฟื้นฟูกิจการ

10. ค่าตอบแทนกรรมการและผู้บริหาร : ดูรายละเอียด ข้อ (9.3) ค่าตอบแทนผู้บริหาร
    หน้า 49

  11. การประชุมคณะกรรมการ : ไม่มี เนื่องจากอยู่ระหว่างการฟื้นฟูกิจการ

12. คณะอนุกรรมการ : ไม่มี เนื่องจากอยู่ระหว่างการฟื้นฟูกิจการ

  13. ระบบการควบคุมและการตรวจสอบภายใน : ดูรายละเอียดข้อ 10 การควบคุมภายใน หน้า
  54

14. รายงานคณะกรรมการ : ไม่มี เนื่องจากอยู่ระหว่างการฟื้นฟูกิจการ

  15. ความสัมพันธ์กับผู้ลงทุน : บริษัทฯ
  ได้เปิดเผยข้อมูลและจัดส่งข้อมูลตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการ
  ก.ล.ต. ข้อมูลที่เปิดเผยในปัจจุบัน ได้แก่ งบการเงิน, แบบแสดงรายการข้อมูลประจำปี (แบบ
  56-1) ทั้งนี้ระหว่างการฟื้นฟูกิจการ บริษัทฯ ไม่ได้จัดทำรายงานประจำปี
  สำหรับการให้ข้อมูลและข่าวสารกิจกรรมต่างๆ ของบริษัทฯ กับนักลงทุน ผู้ถือหุ้น นักวิเคราะห์
  สามารถติดต่อ สอบถามได้ที่ผู้บริหารแผนตามที่อยู่ดังนี้ :

  บริษัท เอ็ฟเฟ็คทีฟ แพลนเนอร์ส จำกัด

  ชั้น 21/1 อาคารสาธรซิตี้ทาวเวอร์

  175 ถ.สาทรใต้ แขวงทุ่งมหาเมฆ

  เขตสาทร กรุงเทพฯ 10120

  9.5 การดูแลการใช้ข้อมูลภายใน

  บริษัทฯ มีนโยบายป้องกันการนำข้อมูลภายในของบริษัทฯ ไปใช้
  โดยเฉพาะข้อมูลที่เกี่ยวกับฐานะทางการเงินของบริษัทฯ ก่อนที่จะเผยแพร่ต่อสาธารณชน
  โดยการจำกัดจำนวนบุคคลที่จะทราบข้อมูลในวงจำกัด
  ที่ผู้บริหารต้องรายงานการถือหลักทรัพย์ของตน
  ของคู่สมรสและบุตรที่ยังไม่บรรลุนิติภาวะซึ่งถือหลักทรัพย์ของบริษัทฯ
  ตามบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.2535
  และได้กำหนดให้ผู้บริหารรายงานการเปลี่ยนแปลงการถือหลักทรัพย์ต่อคณะกรรมการกำกับหลักทรัพย์และตลาดหลักทรัพย์
  ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
  นอกจากนี้ได้กำหนดห้ามผู้บริหารที่ได้รับทราบข้อมูลภายในกระทำการใดๆ ซึ่งเป็นการขัดต่อมาตรา
  241 ของพระราชบัญญัติฯ

  9.6 บุคลากร

  บริษัทฯ ได้ว่าจ้างบริษัท เฮย์ คอนซัลติ้ง จำกัด เป็นที่ปรึกษาด้านทรัพยากรบุคคล
  เพื่อพัฒนาผู้บริหารและพนักงานของทีพีไอให้มีความรู้และความเข้าใจเกี่ยวกับภารกิจหลักและคุณค่าในระดับองค์กร
  นอกจากนี้ยังเน้นให้ความสำคัญกับการปรับปรุงกระบวนการพัฒนาทรัพยากรบุคคลของบริษัทฯ
  รวมถึงพัฒนาขอบข่ายการทำงาน ระบบการจ่ายค่าตอบแทน
  และระบบการจัดการประสิทธิภาพการทำงานของพนักงาน

  ณ สิ้นปี 2545 บริษัทและบริษัทย่อยมีพนักงานรวม 7,290 คน เพิ่มขึ้นจากปีก่อนร้อยละ 0.96
  โดยมีค่าตอบแทนพนักงานจำนวน 2,806.22 ล้านบาท เพิ่มขึ้นจากร้อยละ 11.79
  โดยมีรายละเอียดดังนี้

+-------+------+------+------+------+------+------+------+-------+
|       | จำน  |      |      | ค่า   |      |      |      |       |
|       | วนพน |      |      | ตอบแ |      |      |      |       |
|       | ักงาน |      |      | ทนพน |      |      |      |       |
|       | (คน) |      |      | ักงาน |      |      |      |       |
|       |      |      |      | (ล้าน |      |      |      |       |
|       |      |      |      | บาท) |      |      |      |       |
+-------+------+------+------+------+------+------+------+-------+
|       | กรุง  | ร    | รวม  | เงินเ | โบนัส | เ    | อื่นๆ  | รวม   |
|       | เทพฯ | ะยอง |      | ดือน  |      | งินสม |      |       |
|       |      |      |      | และค |      | ทบกอ |      |       |
|       |      |      |      | ่าจ้าง |      | งทุนส |      |       |
|       |      |      |      |      |      | ำรอง |      |       |
|       |      |      |      |      |      | เล   |      |       |
|       |      |      |      |      |      | ี้ยงชีพ |      |       |
+-------+------+------+------+------+------+------+------+-------+
| บริษัทฯ | 1    | 4    | 5    | 2,04 | 13   | 10   | 3    | 2,3   |
|       | ,122 | ,445 | ,567 | 7.28 | 0.88 | 0.48 | 1.64 | 10.28 |
+-------+------+------+------+------+------+------+------+-------+
| บร    | 668  | 1    | 1    | 44   | 2    | 1    | 1    | 4     |
| ิษัทย่อย |      | ,055 | ,723 | 3.41 | 6.58 | 2.92 | 3.04 | 95.94 |
| *     |      |      |      |      |      |      |      |       |
+-------+------+------+------+------+------+------+------+-------+
| รวม   | 1    | 5    | 7    | 2,49 | 15   | 11   | 4    | 2,8   |
|       | ,790 | ,550 | ,290 | 0.69 | 7.45 | 3.40 | 4.67 | 06.22 |
+-------+------+------+------+------+------+------+------+-------+

หมายเหตุ : * ไม่รวมบริษัทย่อยแห่งหนึ่ง คือ บริษัท ระยองแท้งค์เทอร์มินัล จำกัด
เนื่องจากมีผู้บริหารแผนคนละชุดกับบริษัทฯ

นโยบายในการพัฒนาพนักงาน

เนื่องจากทรัพยากรบุคคลถือเป็นทรัพยากรที่คุณค่าสูงสุดขององค์กร บริษัทฯ
จึงให้ความสำคัญอย่างมากกับการส่งเสริมและพัฒนาบุคลากรของบริษัทฯ
โดยมีนโยบายมุ่งเน้นการพัฒนา ความรู้ ทักษะ
ความสามารถของพนักงานให้เหมาะสมและเพียงพอกับศักยภาพและหน้าที่ ความรับผิดชอบ
รวมถึงส่งเสริมให้มีการพัฒนาอย่างสม่ำเสมอ
เพื่อให้พนักงานมีความตื่นตัวและพร้อมรับกับการเปลี่ยนแปลงทั้งด้านสังคมและเทคโนโลยีที่เปลี่ยนแปลงตลอดเวลา

สำหรับนโยบายพัฒนาบุคลากรของบริษัทฯ แบ่งเป็นหัวข้อหลักๆ ได้ดังนี้

1. พัฒนาทักษะของพนักงานให้ตรงกับสายงานที่ปฏิบัติ

2. พัฒนาทักษะของพนักงานเพื่อรองรับความก้าวหน้าในสายงาน

3. พัฒนามาตรฐานการทำงาน ความปลอดภัย และสิ่งแวดล้อม ให้เป็นไปตามมาตรฐานสากล

4. พัฒนาทักษะของพนักงานให้ทันกับความก้าวหน้าของเทคโนโลยี

กองทุนสำรองเลี้ยงชีพ

บริษัทฯ และบริษัทย่อย คือ บริษัท ไทยเอบีเอส จำกัด บริษัท น้ำมันทีพีไอ จำกัด และ บริษัท ทีพีไอ
โพลีออล จำกัด ได้จดทะเบียนจัดตั้งกองทุนสำรองเลี้ยงชีพขึ้นเมื่อเดือนกันยายน 2544
เพื่อเป็นสวัสดิการแก่พนักงาน โดยเงินที่หักเข้ากองทุนสำรองเลี้ยงชีพประกอบด้วย (1) เงินสะสม
คือ เงินที่สมาชิกได้รับจากนายจ้างและจ่ายเข้ากองทุนในอัตราร้อยละ 3 ของเงินเดือน (2)
เงินสบบท คือ เงินที่นายจ้างจ่ายสมทบเข้ากองทุนให้แก่สมาชิกในอัตราร้อยละ 3 ของเงินเดือน

ข้อพิพาทแรงงาน

บริษัทฯ มีข้อพิพาทแรงงานที่สำคัญ คือ เมื่อเดือนเมษายน 2544
ผู้บริหารในขณะนั้นได้ประกาศแต่งตั้งพนักงานในระดับต่างๆ จำนวนประมาณ 350 คน
ต่อมามีการร้องเรียนเกี่ยวกับความเหมาะสมของประกาศแต่งตั้งดังกล่าว
และมีการจัดตั้งคณะกรรมการเพื่อพิจารณาทบทวน ต่อมาระหว่างเดือน ธ.ค. 45 – ม.ค. 46
พนักงานที่ยังไม่ได้รับการแต่งตั้งตามประกาศดังกล่าวจำนวนประมาณ 100 คน
ได้ยื่นฟ้องต่อศาลแรงงานกลางเพื่อเรียกร้องถึงสิทธิตามประกาศดังกล่าว
อย่างไรก็ตามได้มีการเจรจาและตกลงยอมความระหว่างพนักงานและบริษัทฯ
โดยได้ทำสัญญาประนีประนอมในเดือนมีนาคม 2546
โดยพนักงานทั้งหมดตามประกาศได้รับสิทธิประโยชน์ตามเงื่อนไขที่บริษัทฯ
และพนักงานได้เจรจาตกลงกัน ทั้งนี้ศาลได้มีคำพิพากษาตามคำยินยอมของคู่กรณีแล้ว